NARANDŽASTI NIVO

Takmičenje na narandžastom nivou je za igrače uzrasta od 8 do 10 godina (pravo nastupa ima igrač koji u tekućoj kalendarskoj godini puni 10 godina). Pravo nastupa imaju i igrači od 7 godina sa minimum dva odigrana turnira crvenog nivoa i uz **saglasnost\***

**Saglasnost\***: Takmičar koji želi da nastupi na starijem nivou mora uz pismenu saglasnost svog trenera/kluba da se obrati Odboru za razvoj tenisa koji će dati konačnu odluku.

Prijava na turnire svih nivoa (crveni, narandžasti, zeleni) u okviru svih regiona je u skladu sa TSS pravilnikom (utorak do ponoći), odjava (sreda do ponoći).

Svaki klub organizator ima pravo na 5 Wild Card (WC).

Igrači mogu dobiti WC najkasnije do petka u 12h.

**Teren:**

Teren je dimenzija 18 x 6,5 metara. Regularna visina mreže 91,4 cm. Igra se

naradžastim lopticama koje su 50 % sporije standardne žute loptice.

**Sistem takmičenja:**

Na NARADŽASTOM NIVOU je **ekipno takmičenje**. Igrači se žrebaju u

timove i timovi se takmiče između sebe. Minimalan broj učesnika na narandžastom nivou je 6. Ukoliko nema dovoljno dečaka ili devojčica, u timovima igraju zajedno dečaci i devojčice.

**Žreb:**

Žrebom se igrači dele u timove koji se nadmeću između sebe.

Žreb timova je poludirigovan, vodi se računa da igrači iz istog kluba budu u istom timu. Ukoliko igraju zajedno dečaci i devojčice, takođe voditi računa da budu ravnomerno raspoređeni po timovima i grupama.

Žreb se obavlja dan pre početka turnira. Žreb obavlja ovlaštena osoba u kancelariji regionalnih saveza.

Ako ima do 9 igrača, prave se dva tima, nakon čega svaki igrač iz tima A, igra sa svakim igračem iz tima B.

Ukoliko ima od 10 ili 11 igrača pravi se 5 timova, od kojih se prave Round Robin grupe.

10 igrača, 5 timova po 2 igrača:

Timovi: A, B, C, D, E

Tim A- A1, A2

Tim B- B1, B2

Tim C- C1, C2

Tim D- D1,D2

Tim E- E1, E2

ROUND ROBIN GRUPE:

Grupa 1: A1, B1, C1, D1 i E1

Grupa 2: A2, B2, C2, D2 i E2

11 igrača, 4 tima po 2 igrača i jedan tim od 3 igrača

Timovi: A, B, C, D, E

Tim A- A1, A2,A3

Tim B- B1, B2

Tim C- C1, C2

Tim D- D1,D2

Tim E- E1, E2

ROUND ROBIN GRUPE:

Grupa 1: A1, B1, C1, D1, E1 i A3

Grupa 2: A2, B2, C2, D2 i E2

U okviru Round Robin grupe igra svaki igrač sa svakim, osim igrača iz istog tima.

Koordinator takmičenja mora voditi računa da svaki igrač ima minimum 3, a maksimum 5 mečeva.

Ukoliko na turniru ima 12 i više igrača, igrači se svrstavaju u timove, tako da tim može da

broji minimum 3, a maksimum 5 igrača. Nakon pravljenja timova, igrači se dele u round robin grupe. U svaku grupu svrstava se po jedan igrač iz jednog tima. **Primer:** ukoliko ima 12 igrača, pravimo 4 tima od 3 igrača, iz svakog tima po jedan igrač pravi Round Robin grupe, tako da dobijamo 3 Round Robin grupe od po 4 igrača.

Round Robin grupa može imati i po dva igrača iz jednog tima, ukoliko poslednji članovi tima ne mogu napraviti RR grupu. Igrači iz istog tima ne igraju između sebe u okviru grupe. Svaki igrač mora imati minimum 3, a maksimum 5 mečeva.

PRIMER:

Ukoliko na turniru ima 13 igrača, igrače delimo u tri tima od po 3 igrača i jedan tim od 4 igrača. TIMOVI: A, B, C i D

Tim A- A1, A2, A3 i A4

Tim B- B1, B2, B3

Tim C- C1, C2 i C3

Tim D- D1,D2,D3

ROUND ROBIN GRUPE:

Grupa 1: A1, B1, C1, D1 i A4

Grupa 2: A2, B2, C2 i D2

Grupa 3: A3, B3, C3 i D3

Ukoliko dođe do situacije, da zbog izostanka nekog od prijavljenih igrača, jedna RR grupa ima 2 ili više takmičara od druge RR grupe, koordinator turnira ima diskreciono pravo da žrebom odredi koji igrač će iz brojnije grupe popuniti upražnjeno mesto u drugoj grupi.

**Mečevi:**

U okviru grupa igrači igraju meč protiv svih igrača iz grupe (osim ako grupa ima 2 igrača iz istog tima koji ne igraju između sebe). Mečevi se igraju na jedan set do 4 osvojena gema. Pri rezultatu 4:4 igra se tie break set do 7. Koristi se pravilo bez prednosti, što znači da se pri rezultaut 40:40 igra zlatni poen, a reterner odlučuje na kojoj strani prima servis. U tie-breaku pri rezultatu 6:6 igra se zlatni poen. Svakom timu se sabiraju osvojeni gemovi koje je osvojio svaki igrač iz tima i dobije se ukupni zbir poena koje je jedan tim osvojio. Jedan gem vredi tri poena. Tim koji ima najbolji količnik osvojenih poena i odigranih mečeva je pobednički tim. U slučaju da imamo dva ili više timova sa istim količnikom, pobednik je tim koji ima bolju gem razliku osvojenih i izgubljenih gemova.

Na kraju turnira se bira i MVP turnira. To je igrač koji ima najbolji količnik osvojenih poena i odigranih mečeva. Ukoliko imamo 2 igrača sa istim količnikom oba igrača dobijaju nagradu predviđenu za MVP.

Pored titule MVP, na kraju turnira organizator turnira dodeljuje i nagradu za Fair Play igraču koji ponašanjem na turniru zaslužio tu nagradu.

Igrači OBA tima dobijaju medalje diplome.

MVP I FAIR PLAY igrači takođe dobijaju posebnu diplomu.

Takmičenje na narandžastom nivou traje jedan dan (vikend), sa težnjom da se svi turniri igraju isti dan (subota ili nedelja), a da uz odobrenje Obora za razvoj tenisa i regionalne takmičarske komisije taj dan može biti promenjen.

Mečevi ne mogu počinjati ujutro pre 9h, a poslednji meč ne bi smeo početi posle 18h, osim ako je to u interesu turnira, uz saglasnost roditelja/trenera oba igrača.

Svaki teren na narandžastom nivou mora ima sudiju/koordinatora, trenera kluba ili igrača starijeg od 14 godina, koji će pratiti meč i po potrebi regulisati/objašnjavati pravila.

**Lista dostignuća:**

Lista dostignuća se pravi odvojeno za klubove i za igrače.

Poeni za učešće na turniru – 30

Svaki osvojeni gem na turniru donosi svakom igraču/klubu po TRI poena za listu dostignuća.

**Rangiranje klubova:**

Način rangiranja klubova se nalazi u *PRAVILNIKU O RANGIRANJU KLUBOVA 10S.*

**Napomena:**

Ukoliko klub organizator ima bilo kakvu nedoumicu u tumačenju pravilnika, kao i bilo kakvu dilemu oko formiranja grupa i timova, molimo Vas da pozovete regionalnog koordinatora, koji će Vam uvek biti na raspolaganju, oko konsultacija.

Pravilnik za takmičenja na narandžastom nivou je u skladu sa pravilnikom TSS-a o svim takmičenjima, tako da sve odredbe koje su navedene u opštem pravilniku biće primenjivane i na ovom nivou.